На основу члана 112. Закона о јавним набавкама („Сл.Гласник РС“ бр.14/15), те Одлуке о додели јавне набавке бр.од 11.02.2016.године, закључује се

**У Г О В О Р**

**О ЈАВНОЈ НАБАВЦИ МАЛЕ ВРЕДНОСТИ**

**ЈН МВ 01/2016**

**УГОВОРНЕ СТРАНЕ**:

1. **НАРУЧИЛАЦ: Јавно комунално предузеће „Видрак“ Ваљево,** Војводе Мишића бр.50 , (у даљем тексту:Наручилац), матични број: 07096844, ПИБ 100069386 , које заступа директор Милановић Ђорђе, с једне стране

и

1. **ПОНУЂАЧ:ЕПС СНАБДЕВАЊЕ Д.О.О, из Београда, Макензијева 37** (у даљем тексту: Испоручилац), матични број 20924195 ПИБ 108057105, Рачун 845-0000000243849-27 које заступа директор Радивојевић Милена с друге стране

**Предмет Уговора**

Члан 1.

Уговорне стране сагласно констатују:

* да је Наручилац на основу Члана 39.Закона о јавним набавкама („Сл.гласник РС“,бр. 14/15) и Одлуке о покретању поступка, деловодни број 01-621/1/16 од 26.01.2016. године, спровео поступак јавне набавке мале вредности под Ред.бр. ЈН МВ 01/2016, ради доделе уговора чији је предмет набавка електричне енергије за снабдевање објеката ЈКП „Видрак“ Ваљево;
* да је Испоручилац доставио понуду,заведену код Наручиоца под бројем 01/1053/1-16 од

08.02.2016 године,која је саставни део овог Уговора

* да понуда Испоручиоца у потпуности ,тј.по свим позицијама одговара спецификацији набавке из конкурсне документације,која се налази у прилогу овог уговора и чини његов саставни део
* да је Наручилац, у складу са чланом 108.Закона о јавним набавкама, на основу понуде Испоручиоца и извештаја о стручној оцени понуда, донео Одлуку о додели уговора, деловодни бр.01-1103/1-16 од 11.02.2016 године, којом је Испоручиоцу доделио уговор о набавци електричне енергије.

Члан 2.

Предмет уговора је набавка електричне енергије за снабдевање објеката ЈКП „Видрак“ Ваљево ( у даљем тексту: Електрична енергија), у свему према конкурсној документацији и понуди Испоручиоца.

**Цена и рок плаћања**

Члан 3.

Укупно понуђена цена ,према прихваћеној понуди Извршиоца, износи 1.190.375,00 динара без ПДВ-а, односно са ПДВ-ом 1.428.450,00 дин.Јединична цена по kw/h износи 5,35 дин без ПДВ-а. Цена дата у понуди се увећава по основу акцизе по стопи од 7,5 %.

Јединичне цене исказане у Образцу 6. конкурсне документације – Образац структуре цене, који чини саставни део овог уговора.

На јединичне цене из става 1. и 2. овог члана, обрачунава се и плаћа ПДВ, у складу са важећим законским прописима.

Цене из понуде су фиксне и не могу се мењати.

**Вредност уговора на годишњем нивоу износи 2.500.000,00 дин без ПДВ колико је предвиђено планом набавки ЈКП „ВИДРАК“ ВАЉЕВО.**

Члан 4.

Наручилац се обавезује да плати уговорену цену Испоручиоцу у року до 20-ог у текућем месецу за утрошену електричну енергију у претходном месецу, а по правилно испостављеном рачуну Испоручиоца, на основу докумената о очитавању утрошка, којим се потврђују количине електричне енергије.

**Начин обрачуна и испоруке**

Члан 5.

Испоручилац је дужан да у предметном поступку јавне набавке, поступи у складу са чланом 141.Закона о енергетици, односно да одмах по потписивању уговора закључи:

- Уговор о приступу систему са оператером система на који су прикључени објекти Наручиоца;

- Уговор којим преузима балансну одговорност за места примопредаје крајњег купца.

Члан 6.

Оператер система ће првог радног дана у месецу који је радни дан Наручиоца, на месту примопредаје (мерно место) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператера дистрибутивног система.

На основу документа о очитавању утрошка, Испоручилац издаје Наручиоцу рачун за испоручену електричну енергију, који садржи исказану цену електричне енергије,обрачунски период, као и накнаде прописане законом, порезе и остале обавезе и информације из Члана 144 . Закон о енергетици.

Члан 7.

Уговорне стране су сагласне да се предмет набавке испоручује на мерним местима Наручиоца, прикључена на дистрибутивни систем у категорији на ниском напону.

**Средство обезбеђења**

Члан 8.

Испоручилац се обавезује приликом закључења овог Уговора предати Наручиоцу безусловну, неопозиву ,по првом позиву наплативу бланко соло меницу потписану и оверену са меничним овлашћењем које гласи на Наручиоца, да Наручилац исту може попунити и наплатити у износу од 10 (десет)% вредности овог Уговора (без ПДВ-а) на име гаранције за добро извршење преузетих уговорних обавеза, са роком важности најмање 30 (тридесет) дана дужим од периода на који је закључен Уговор.

**Рок трајања и раскид Уговора**

Члан 9.

Овај Уговор се закључује на период од годину дана, рачунајући од дана потписивања обе Уговорне стране.

Ако након истека овог рока, остане неиспоручена укупна уговорена количина електричне енергије,уговор се може продужити до коначне испоруке уговорене количине електричне енергије, најдуже још 6(шест) месеци, уз писану сагласност обе уговорне стране, закључивањем посебног анекса уговора.

Члан 10.

У случају једностраног раскида Уговора због неиспуњења обавеза друге Уговорне стране,Уговорна страна која намерава да раскине Уговор ће другој Уговорној страни доставити у писменој форми обавештење о разлозима за раскид Уговора.

**Завршне одредбе**

Члан 11.

За све што није регулисано овим уговором, примењиваће се одредбе Закона о облигационим односима, Закон о енергетици и други важећи прописи.

Члан 12.

Уговорне стране су сагласне да све евентуалне спорове решавају споразумно, а у случају да споразум није могућ ,за решавање спорова уговарају надлежност Привредног суда у Ваљеву.

Члан 13.

Овај уговор је сачињен у 6 (шест ) истоветних примерака од којих свака Уговорна старна задржава по 3(три) примерка.

ИСПОРУЧИЛАЦ НАРУЧИЛАЦ

ЕПС СНАБДЕВАЊЕ Д.О.О ЈКП „Видрак“ Ваљево

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дир Радивојевић Милена Ђорђе Милановић, директор